KBC 9: कौन बनेगा करोड़पति का एक नया प्रोमो लांच हो गया है, जिसमें अमिताभ बच्चन एक व्यक्ति के सामने 16 वां सवाल यानि 7 करोड़ का सवाल रखते हैं। ये एपिसोड आने वाले हफ्ते में टेलीकास्ट हो सकता है। सोनी टेलीविजन पर प्रसारित होने वाला कौन बनेगा करोड़पति के सीजन-9 जिसके होस्ट बॉलीवुड के एक्टर अमिताभ बच्चन हैं। ये एक ऐसा शो है जिसमें कई लोग अपने सपने पूरे करने आते हैं। इस बार कौन बनेगा करोड़पति के शो की थीम भी कुछ ऐसी है कि अब जवाब देने का वक्त आ गया है। एक साधारण से व्यक्ति का जीवन यहां आकर बदल जाता है। ऐसा ही कुछ आने वाले हफ्ते में भी होने वाला है। कौन बनेगा करोड़पति शो के इस हफ्ते के एपिसोड में एक साधारण सा व्यक्ति शो की सबसे ऊंची रकम जीतने के बस एक कदम दूर है। सभी सवालों का सही जवाब देता हुआ 15 वें सवाल का सही जवाब देते हैं जिसकी रकम 1 करोड़ रुपए है और अब अमिताभ बच्चन उसके आगे शो का आखिरी सवाल यानि 16 वां सवाल उनके आगे प्रस्तुत करते हैं जिसकी रकम होगी 7 करोड़ रुपए अब देखना ये होगा कि वो इस सवाल का सही जवाब देकर कौन बनेगा करोड़पति सीजन-9 के पहले करोड़पति बनता है।